
ΑΠΟΦΑΣΕΙ Σ 

Αριθ. 91748 (1) 

Ανάθεση αρμοδιοτήτων στον Υφυπουργό Εθνικής Άμυ¬ 
νας Θεόδωρο Κοτσώνη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α) Των άρθρων 81 και83παρ. 2 του Συντάγματος, 
β) Των άρθρων 16 παρ. 5 και 22 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α'). 

γ) Του Ν. 2292/1995 «Οργάνωση και λειτουργία του 
Υπουργείου Εθνικής Άμυνας, διοίκηση και έλεγχος των 
Ενόπλων Δυνάμεων και άλλες διατάξεις» (ΦΕΚ 35/Α'). 


δ) Του Π.Δ 219/2003 «Διορισμός Υπουργών και Υφυ¬ 
πουργών» (ΦΕΚ 184/Α'). 

δ) Του άρθρου 27 του Ν. 2081/1992 (ΦΕΚ 154/Α ), με το 
οποίο προστέθηκε το άρθρο 29Α' στο Ν. 1558/1985, όπως 
τροποποιήθηκε μετηνπαρ. 2ατου άρθρου 1 του Ν. 2469/ 
1997 (ΦΕΚ38/Α'). 

2. Το γεγονός ότι από τις διατάξεις της παρούσας δεν 
προκαλείται επιβάρυνση του κρατικού προϋπολογισμού, 
αποφασίζουμε: 

Άρθρο 1 

Στον Υφυπουργό Εθνικής Άμυνας Θεόδωρο Κοτσώνη 
αναθέτουμε την άσκηση των κατωτέρω αρμοδιοτήτων: 

1. Όλα τα θέματα αρμοδιότητας του Υπουργού Εθνικής 
Άμυνας, που αναφέρονται στις διαπραγματεύσεις για την 
κατάρτιση σύμβασης, στις προμήθειες κύριου υλικού, 
εργολαβίες, εκτελέσεις εργασιών, εκτελέσεις κτιριακών 
έργων ή εγκαταστάσεων και στην έγκριση των σχετικών 
δαπανών, μέχρι του ποσού των 11.738.811 ευρώ εκτός 
από τα θέματα που σχετίζονται με τη συμμετοχή των Ενό¬ 
πλων Δυνάμεων και των υπηρεσιών του Υπουργείου Εθνι¬ 
κής Άμυνας γενικότερα στη διοργάνωση και διεξαγωγή 
των Ολυμπιακών Αγώνων 2004. 

2α. Τα αντικείμενα αρμοδιότητας Υπουργού Εθνικής 
Άμυνας, που σχετίζονται με το Δημόσιο Λογιστικό και την 
Οικονομική Μέριμνα και Λογιστικό των Ενόπλων Δυνά¬ 
μεων, που αναφέρονται στα οικονομικά και τον προϋπο¬ 
λογισμό, εκτός εάν τα ως άνω αντικείμενα αναφέρονται 
σε θέματα που σχετίζονται με τη συμμετοχή των Ενόπλων 
Δυνάμεων και του Υπουργείου Εθνικής Άμυνας γενικότε¬ 
ρα στη διοργάνωση και διεξαγωγή των Ολυμπιακών Αγώ¬ 
νων 2004 και περιλαμβάνονται στην από 25.9.2001 Σύμ¬ 
βαση μεταξύ Υπουργείου Εθνικής Άμυνας και της Ανώνυ¬ 
μης Εταιρείας «Οργανωτική Επιτροπή Ολυμπιακών 
Αγώνων Αθήνα 2004». Εξαιρούνται επίσης η κατανομή 
του προϋπολογισμού και οι μεταφορές πιστώσεων εντός 
του Υπουργείου. 

β. Τα αντικείμενα αρμοδιότητας Υπουργού Εθνικής 
Άμυνας για τα παρακάτω θέματα: 

(1) Κάθε φύσεως αποδοχές και αποζημιώσεις στρατιω¬ 
τικού και πολιτικού προσωπικού του Υπουργείου Εθνικής 
Άμυνας και προϋποθέσεις καταβολής αυτών. 

(2) Χορήγηση βοηθημάτων στους αποστρατευμένους 
ή αποβιούντες στρατιωτικούς, που δεν δικαιούνται σύ¬ 
νταξη. 

(3) Διοικητικές ενέργειες τακτοποιήσεως συνταξιοδο- 
τικών θεμάτων του στρατιωτικού και πολιτικού προσω¬ 
πικού του Υπουργείου Εθνικής Άμυνας. 

3. Όλα τα θέματα που αφορούν τις καταστάσεις, την 
ιεραρχία, τις προαγωγές, των ανωτέρων Αξιωματικών, 
καθώς και τις καταστάσεις, την ιεραρχία, τις προαγωγές, 
τις τοποθετήσεις και τις μεταθέσεις των κατωτέρων Αξιω¬ 
ματικών, των Ανθυπασπιστών και των Μονίμων και Εθελο¬ 
ντών Οπλιτών των Ενόπλων Δυνάμεων, πλην των τοποθε¬ 
τήσεων του Επιτελείου Υπουργού, της Γενικής Διεύθυν¬ 
σης Εξοπλισμών και της Γενικής Διεύθυνσης Αμυντικής 
Βιομηχανίας Έρευνας και Τεχνολογίας και της Υπηρε¬ 
σίας για την αξιοποίηση και μετεγκατάσταση των στρατο¬ 
πέδων. 

4. Όλα τα σχετικά θέματα με την πολεμική διαθεσιμότη¬ 
τα των αξιωματικών των ανθυπασπιστών και την πολεμική 
αποστρατεία των υπαξιωματικών των Ενόπλων Δυνά¬ 
μεων. 

5. Τον έλεγχο του προγραμματισμού των διακλαδικών 
ασκήσεων των Ενόπλων Δυνάμεων και τον συντονισμό 
του με την Πολιτική Εθνικής Άμυνας και την Στρατιωτική 
Στρατηγική. 

6. α. Όλα τα θέματα που προβλέπονται από τον Στρα¬ 
τιωτικό Ποινικό Κώδικα, τον Κώδικα Ποινικής Δικονομίας 
και την κείμενη νομοθεσία σχετικά με τις ποινικές, αστι¬ 
κές και διοικητικές υποθέσεις του στρατιωτικού προσω¬ 
πικού. 

β. Τις προβλεπόμενες από το Π.Δ. 68/1968 αρμοδιότη¬ 
τες για την διαδικασία απονομής χάρης. 

7. Όλα τα θέματα της κείμενης νομοθεσίας σχετικά με 
τους φόρους. 

8. Όλα τα θέματα της κείμενης νομοθεσίας σχετικά με 
την εθνοφυλακή. 

9. Τις ναυτικές εισφορές και ναυλώσεις. 

10. Όλες τις αρμοδιότητες που προβλέπονται από την 
εκλογική νομοθεσία. 

11. Όλα τα θέματα που προβλέπονται από τους νόμους 
Ν. 1378/83, Ν. 1489/84 και Ν. 1543/85. 

12. Όλα τα θέματα σχετικά με τη διενέργεια διαγωνι¬ 
σμού και κατάταξη αξιωματικών οικονομικού, δικαστικών 
γραμματέων, στρατιωτικών ιερέων και στρατιωτικών 
διερμηνέων. 

Άρθρο 2 

Στις παραπάνω αρμοδιότητες του Υφυπουργού περι¬ 
λαμβάνονται οι κοινοβουλευτικές, εκτός απάτην νομοθε¬ 
τική πρωτοβουλία, η αρμοδιότητα της πρότασης για την 
έκδοση ατομικών και κανονιστικών Διαταγμάτων και της 
συνυπογραφής Κοινών Αποφάσεων με άλλους Υπουρ¬ 
γούς ή Υφυπουργούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2003 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΙΑΝΝΟΣ ΠΑΠΑΝΤΩΝΙΟΥ 


Αριθ. Φ. 821/1605Σ/69699/Ζ1 (2) 

Τροποποίηση της Φ. 821/3323 Κ/100836/Ζ1/27.9.2002 
υπουργικής απόφασης περί συγκρότησης του Συμ¬ 
βουλίου Επιλογής Συντονιστών Εκπαίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Την Φ.821/Σ 275/Ζ1 3228/23.8.2001 (ΦΕΚ 1152/ 
5.9.2001/τ.Β') απόφαση του ΥΠ.Ε.Π.Θ. «Συγκρότηση του 
Συμβουλίου Επιλογής Συντονιστών Εκπαίδευσης, όπως 
αυτή τροποποιήθηκε με τις Φ.821/160 Π/6681/Ζ1/ 

23.1.2002 (ΦΕΚ 60/24.1.2002/τ.Β') και Φ.821/3323 Κ/ 
100836/Ζ1/27.9.2002 (ΦΕΚ 1316/10.10.2002/τ.Β') όμοιες. 

2) Την Υ.57/53279/Δ2/3.6.2003 απόφαση του ΥΠΕΠΘ με 
θέμα «Ανασυγκρότηση του Κεντρικού Υπηρεσιακού Συμ¬ 
βουλίου Δευτεροβάθμιας Εκπαίδευσης (ΚΥΣΔΕ)». 

3) Την Φ. 350/46/41532/Δ1/24.4.2003 απόφαση του 
ΥΠΕΠΘ με θέμα «Ανασυγκρότηση του Κεντρικού Υπη¬ 
ρεσιακού Συμβουλίου Πρωτοβάθμιας Εκπαίδευσης 
(ΚΥΣΠΕ)», αποφασίζουμε: 

Τροποποιούμε τη Φ.821/Σ 275/Ζ1/3228/23.8.2001 (ΦΕΚ 
1152/5.9.2001/τ.Β’) απόφαση του ΥΠΕΠΘ, όπως αυτή 
τροποποιήθηκε με τις Φ. 821/160 Π/6681/Ζ1/23.1.2002 
(ΦΕΚ 60/24.1.2002/τ.Β’) και Φ.821/3323 Κ/100836/Ζ1/ 

27.9.2002 (ΦΕΚ 1316/10.10.2002/τ.Β’) όμοιες και ορίζου¬ 
με τα παρακάτω τακτικά και αναπληρωματικά μέλη του 
Συμβουλίου Επιλογής Συντονιστών Εκπαίδευσης Εξωτε¬ 
ρικού σε αντικατάσταση των αντιστοίχων μελών που ανα- 
φέρονται στις ανωτέρω αποφάσεις του ΥΠΕΠΘ, ως εξής: 

ΤΑΚΤΙΚΑ ΜΕΛΗ: 

Νικηφόρο Δημήτριο, τακτικό αιρετό εκπρόσωπο του 
ΚΥΣΔΕ ως τακτικό μέλος στη θέση του Δαμιανίδη Δημη- 
τρίου. 

ΑΝΑΠΛΗΡΩΜΑΤΙΚΑ ΜΕΛΗ: 

Φασφαλή Νικόλαο, αναπληρωματικό αιρετό μέλος του 
ΚΥΣΠΕ ως αναπληρωματικό μέλος στη θέση του Βούλγα¬ 
ρη Σωτήριου. Ο Φασφαλής Νικόλαος ορίζεται αναπλη¬ 
ρωτής του Παπαχαραλάμπους Αναστασίου. 

Μεζίκη Βασίλειο, αναπληρωματικό αιρετό μέλος του 
ΚΥΣΠΕ ως αναπληρωματικό μέλος στη θέση του Ηλιό- 
πουλου Ηλία. Ο Μεζίκης Βασίλειος ορίζεται αναπληρω¬ 
τής του Γούση Γεωργίου. 

Κατά τα λοιπά ισχύουν οι ανωτέρω σχετικές αποφάσεις 
μας. 

Η θητεία των νέων μελών λήγει μαζί με την θητεία των 
υπολοίπων μελών του Συμβουλίου, δηλ. στις 5.9.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. Γ.Π/23641 (3) 

Τροποποίηση της Α5/696/25.4.83 Υγειονομικής Διάτα¬ 
ξης, για την οργανωμένη εγκατάσταση πλανοδίων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

α) Τον Α.Ν. 2520/40 «περί υγειονομικών διατάξεων». 

β) Την ανάγκη λήψεως μέτρων, για την προστασία της 
δημόσιας υγείας από την ανεξέλεγκτη εγκατάσταση πλα¬ 
νοδίων. 

γ) Την εξυπηρέτηση των αναγκών των πλανόδιων, τρο¬ 
ποποιούμε την ανωτέρω διάταξη ως εξής: 

δ) Την 341/9.7.2002 απόφαση περί ανάθεσης αρμοδιο¬ 
τήτων στους Υφυπουργούς Υγείας και Πρόνοιας Έκτορα 
Νασιώκα, Ελπίδα Τσουρή καιΔημήτριο Θάνο. 

ε) Τη ΔΙΚΔ/Φ. 1/2/22875/31.10.2001 απόφαση (ΦΕΚ 
1480/Β731.10.2001) περί ανάθεσης αρμοδιοτήτων στους 
Υφυπουργούς Εσωτερικών, Δημόσιας Διοίκησης και Απο¬ 
κέντρωσης Σ. Μπένο και Λ. Παπαδήμα. 

στ) Την Υ6/31.10.2001 (ΦΕΚ 1484/31.10.2001) απόφαση 
του Πρωθυπουργού και της Υφυπουργού ΠΕΧΩΔΕ σχετι¬ 
κά με τη μεταβίβαση αρμοδιοτήτων στους Υφυπουργούς 
Περιβάλλοντος, Χωροταξίας και Δημοσίων Έργων, απο¬ 
φασίζουμε: 

Άρθρο 1 

1. Απαγορεύεται η ανεξέλεγκτη εγκατάσταση πλανό¬ 
διων, σε οποιαδήποτε περιοχή, χωρίς τη σχετική άδεια 
που προβλέπεται από την απόφαση αυτή. 

2. Μέχρι την ρύθμιση των θεμάτων που αφορούν στην 
μόνιμη εγκατάσταση των ανωτέρω, επιτρέπεται η προ¬ 
σωρινή εγκατάσταση αυτών εφόσον πληρούνται οι προϋ¬ 
ποθέσεις των επόμενων άρθρων. 

Άρθρο 2 

1. Ο καθορισμός των κατάλληλων χώρων που μπορεί 
ναι είναι Δημόσιοι, Δημοτικοί ή Ιδιωτικοί για την προσωρι¬ 
νή εγκατάσταση των πλανοδίων γίνεται με απόφαση του 
Γενικού Γραμματέατης Περιφέρειας ύστερα από πρότα¬ 
ση του οικείου Δημοτικού ή Κοινοτικού Συμβουλίου και ει¬ 
σήγηση επιτροπής που συγκροτεί και αποτελείται από εκ¬ 
προσώπους της Δ/νσης Υγιεινής, της Δ/νσης Χωροτα¬ 
ξίας, Οικισμού και Περιβάλλοντος (Χ.Ο.Π) και της Δ/νσης 
Γεωργίας της οικείας Νομαρχιακής Αυτοδιοίκησης της 
Τεχνικής Υπηρεσίας Δήμων και Κοινοτήτων (Τ.Υ.Δ.Κ.) του 
Νομού, της Τοπικής Ένωσης Δήμων και Κοινοτήτων 
(Τ.Ε.Δ.Κ), του Οργανισμού Τοπικής Αυτοδιοίκησης , στα 
εδαφικά όρια του οποίου πρόκειται να διαμορφωθεί η ορ¬ 
γανωμένη μόνιμη κατασκήνωση για την προσωρινή εγκα¬ 
τάσταση των πλανόδιων και εφόσον συντρέχει λόγος της 
οικείας αρχαιολογικής ή άλλης υπηρεσίας και αρχής. 

2. Εφόσον ο Ο.Τ.Α δεν υποβάλει την πρότασή του εντός 
ενός μηνός, στην περίπτωση αποστολής σχετικής πρό¬ 
σκλησης από την Περιφέρεια, ο Γ ενικός Γ ραμματέας αυ¬ 
τής προχωρεί στις λοιπές ενέργειες του κατά τα ανωτέρω 
οριζόμενα: 

Άρθρο 3 

1. Η χωρητικότητα κάθε χώρου, ωςπροςτον αριθμό των 
στεγασμάτων και ατόμων , καθορίζεται με απόφαση του 
Γενικού Γραμματέα Περιφέρειας, με γνώμονα την υγιεινή 
και αποδεκτή ανθρώπινη διαβίωση. 

2. Δεν επιτρέπεται σε κανέναν σύμφωνα με τις ισχύου- 
σες διατάξεις η έστω και προσωρινή εγκατάσταση κοντά 
σε αρχαιολογικούς χώρους, παραλίες, τοπία φυσικής 
ομορφιάς, ή σε περιοχές που μπορεί να επηρεάσουν τη 
δημόσια υγεία (πηγές υδροληψίας πόσιμου νερού κ.λπ). 

3. Οι χώροι οργανωμένης εγκατάστασης πρέπει να δια- 
θέτουντα απαραίτητα έργα υποδομής για την υγιεινή δια¬ 
βίωση, όπως πόσιμο νερό, αποχέτευση, δοχεία συλλογής 


και μέσα αποκομιδής των απορριμμάτων και δυνατότητες 
ατομικής καθαριότητας σε κοινόχρηστα λουτρά και πλύ- 
σεως ιματισμού ως και παροχή ηλεκτρικού ρεύματος. 

Οι λεπτομέρειες για τα έργα υγιεινής καθορίζονται σε 
κάθε συγκεκριμένη περίπτωση από την υγειονομική υπη¬ 
ρεσία, με βάση τις ισχύουσες υγειονομικές διατάξεις και 
γνώμονα την προστασία της υγείας των πλανοδίων και 
της δημόσιας υγείας γενικότερα. 

4. Τα αποχωρητήρια, λουτρά, εγκαταστάσεις πλύσεως 
ιματισμού, τυχόν μικρά αναψυκτήρια και βάσεις τοποθέ¬ 
τησης λυ ο μένω ν, θα τοποθετούνται κατά παρέκκλιση των 
ισχυουσών διατάξεων του Γ.Ο.Κ. 

Άρθρο 4 

1. Η οργάνωση και εποπτεία της λειτουργίας των εγκε¬ 
κριμένων χώρων εγκαταστάσεως, γίνεται από τον οικείο 
Δήμο ή Κοινότητα. 

2. Για την κάλυψη των εξόδων εγκατάστασης και λει¬ 
τουργίας των οργανωμένων χώρων κατασκήνωσης, μπο¬ 
ρεί να επιβληθούν στους χρήστες αυτών ανταποδοτικά 
τέλη, με απόφαση του οικείου δημοτικού ή κοινοτικού 
συμβουλίου. 

3. Τα απαραίτητα έργα υποδομής στους χώρους εγκα- 
ταστάσεως πλανοδίων (ύδρευση, λουτρά κ.λ.π), μπορούν 
να ενταχθούν, σε σχετικά προγράμματα του Υπουργείου 
Υγείας και Πρόνοιας καθώς και άλλων φορέων του δημο¬ 
σίου ή της Τοπικής Αυτοδιοίκησης. 

Άρθρο 5 

Οι υπάρχουσες κατά τη δημοσίευση της απόφασης αυ¬ 
τής, πρόχειρες εγκαταστάσεις πλανοδίων σε διάφορα 
σημεία, εφόσον πληρούντις προϋποθέσεις που ορίζονται 
στο άρθρο 3 της παρούσας, παραμένουν μέχρι να καθο- 
ρισθούν και δημιουργηθούν οι οργανωμένοι χώροι εγκα- 
ταστάσεως τους. 

Άρθρο 6 

1. Η παρούσα διάταξη ισχύει μετά 15 ημέρες από της 
δημοσιεύσεως στην Εφημερίδα της Κυβερνήσεως. 

2. Ο έλεγχος και η εποπτεία ανατίθεται στα Υγειονομικά 
και Αστυνομικά όργανα και τη Δημοτική Αστυνομία, εφό¬ 
σον υπάρχει. Οι παραβάτες της παρούσας διώκονται και 
τιμωρούνται, σύμφωνα με το άρθρο 3 του Α.Ν. 2520/40, 
όπως έχει αντικατασταθεί με το άρθρο μόνο του 
Ν.290/43, που κυρώθηκε με την 303/46 Π. Υ. ΑΣ. αν από άλ¬ 
λες διατάξεις Νόμων ή Διαταγμάτων δεν προβλέπεται βα¬ 
ρύτερη ποινή. 

3. Η παρούσα απόφαση δεν αναφέρεται στους οργα¬ 
νωμένους χώρους κατασκηνώσεως (ΚΑΜΠΙΝΓΚ) , που 
εποπτεύει ο ΕΟΤ, ούτε στα Λαϊκά θέρετρα και τις θερινές 
κατασκηνώσεις, που καθορίζονται από άλλες διατάξεις. 

Δεν ισχύουν οι περιορισμοί της διάταξης για εγκατα¬ 
στάσεις καλλιεργητών σε αγροτικές περιοχές ή κτηνο¬ 
τροφών σε θερινά ή χειμερινά βοσκοτόπια ή γενικά πε¬ 
ριηγητών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2003 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΔΗΜΟΣΙΩΝ ΕΡΓΩΝ 

Λ. ΠΑΠΑΔΗΜΑΣ Ρ. ΖΗΣΗ 

ΥΓΕΙΑΣ ΚΑΙ ΠΡΟΝΟΙΑΣ 

Ε. ΝΑΣΙΩΚΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 149297 (4) 

Καθορισμός αμοιβών των μελών Επιτροπών, και αποζη¬ 
μιώσεων ελεγκτών, αξιολογητών και λοιπών υπαλλή¬ 
λων, που ορίζονται για την υλοποίηση του Επιχειρη¬ 
σιακού Προγράμματος Αλιείας 2000-2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΓΕΩΡΓΙΑΣ 

Έχοντας υπόψη τις διατάξεις: 

1. Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» όπως προστέθηκε με το άρθρο 27 
του Ν.2081/92 και αντικαταστάθηκε με το άρθρο 1 του 
Ν.2469/97 (ΦΕΚ38 Α). 

2. Του άρθρου 22παρ.3του Ν.2362/95 (ΦΕΚ247 Α) «Πε¬ 
ρί Δημοσίου Λογιστικού Ελέγχου των δαπανών του Κρά¬ 
τους και άλλες διατάξεις». 

3. Το άρθρο 17 του Ν.1647/86 όπως έχει αντικαταστα- 
θεί από το άρθρο 52 του Ν. 1832/89 «Δαπάνες για εκτός 
έδρας κινήσεις ή οδοιπορικά, διόδια και αμοιβές για ειδι¬ 
κές εργασίες πέραν από τα συνήθη καθήκοντα μόνιμου 
και με συμβάσεις αορίστου χρόνου προσωπικού κ.λ.π». 

4. Το Π.Δ. 402/86 Οργανισμός Υπουργείου Γεωργίας 
όπως ισχύει σήμερα. 

5. Το Ε.Π.ΑΛ. 2000-2006 και ειδικότερα τα Μέτρα 1.1, 
1.2,1.3, 2.1,2.2,3.2,3.4, και 3.5. 

6. Τις Κοινές Υπουργικές Αποφάσεις: 

α) Με αριθ. 264885/2001 (ΦΕΚ 1291/Β/8.10.2001) «Κα¬ 
θορισμός διαδικασιών, προϋποθέσεων και δικαιολογητι- 
κών υπαγωγής προτάσεων και καταβολής των οικονομι¬ 
κών ενισχύσεων στους τελικούς αποδέκτες του Μέτρου 
1.3 ’Μικτές Εταιρείες του Άξονα Προτεραιότητας 1 του 
Ε.Π.ΑΛ. 2000-2006”» όπως τροποποιήθηκε και ισχύει. 

β) Με αριθ. 264886/2001 (ΦΕΚ 1307/Β/10.10.2001) «Κα¬ 
θορισμός διαδικασιών, προϋποθέσεων και δικαιολογητι- 
κών υπαγωγής και καταβολής των οικονομικών ενισχύσε¬ 
ων στους Τελικούς Αποδέκτες των Μέτρων 1.1 ’Διάλυση’ 
και 1.2 ’Μεταφορά σε Τρίτη Χώρα / Άλλη Προσαρμογή” 
του Άξονα Προτεραιότητας 1 του Ε.Π.ΑΛ. 2000.2006» 
όπως τροποποιήθηκε και ισχύει, και 

γ) Με αριθ. 265679/2001 (1769/τΒ'/31.12.2001) «Καθο¬ 
ρισμός διαδικασιών, προϋποθέσεων και δικαιολογητικών 
υπαγωγής επενδυτικών σχεδίων / ενεργειών των Τομέων 
της Θαλάσσιας Αλιείας, Υδατοκαλλιεργειών και Εσωτερι¬ 
κών Υδάτων, Εμπορίας και Μεταποίησης Προϊόντων αυ¬ 
τών στον Καν. (ΕΚ) 2792/99 καθώς και καταβολής των οι¬ 
κονομικών ενισχύσεων στους τελικούς αποδέκτες» (Μέ¬ 
τρα 2.1, 2.2, 3.2, 3.4 και3.5του ΕΠΑΛ2000-2006), όπως 
τροποποιήθηκε και ισχύει. 

7. Ότι για την καταβολή αποζημιώσεων στον Πρόεδρο 
και στα Μέλη των Γνωμοδοτικών Επιτροπών, τους Ειση¬ 
γητές των θεμάτων, τους Γραμματείς, στα μέλη των Επι¬ 
τροπών Ελέγχου, τους αξιολογητές και τους υπαλλήλους 
τους υπεύθυνους για τον έλεγχο των σχεδίων έχουν προ- 
βλεφθεί πιστώσεις ύψους, ως κάτωθι: 

- από την κοινή υπουργική απόφαση 264885/2001 (άρ¬ 
θρο 30) 3,975 εκατ. Ευρώ, 

- από την κοινή υπουργική απόφαση 264886/2001 (άρ¬ 
θρο 30) 600.000 Ευρώ 

- Απάτην κοινή υπουργική απόφαση 265679/2001 (άρ¬ 
θρο 37 παρ.2) 2,9 εκατ. Ευρώ. 

8. Τις διατάξεις του Ν. 2685/99. 


9. Την ανάγκη καταβολής αποζημίωσης στα μέλη Επι¬ 
τροπών, σε υπαλλήλους και λοιπά όργανα, που έχουν 
επιφορτισθεί με το έργο της υλοποίησης του Ε.Π.ΑΛ. 
2000-2006, για τη διευκόλυνση της λειτουργίας τους και 
την αποτελεσματικότητα του έργου τους. 

10. Το Π.Δ.Ε. του Υπ. Γεωργίας και ιδιαίτερα την ΣΑΕ 
086/3. 

11. Την 37610/31.10.2001 απόφαση «Καθορισμός αρ¬ 
μοδιοτήτων του Υφυπουργού Εθνικής Οικονομίας Χρή¬ 
στου Πάχτα» (ΦΕΚ 1485/Β /2001). 

12. Το άρθρο 40 του Ν. 849/1978, αποφασίζουμε: 

Άρθρο 1 

Πεδίο Εφαρμογής 

Η παρούσα αφορά στις Επιτροπές, καθώς και στους 
Αξιολογητές, Ελεγκτές και λοιπούς υπαλλήλους που σύ μ- 
φωνα με τις ισχύουσες Κοινές Υπουργικές Αποφάσεις, 
συμμετέχουν στη διαδικασία έγκρισης και υλοποίησης 
σχεδίων του Ε.Π.ΑΛ. 2000-2006 και ειδικότερα: 

1. Γνωμοδοτικές Επιτροπές που συγκροτούνται από 
τον Υπουργό Γεωργίας σύμφωνα με τις διατάξεις του άρ¬ 
θρου 7 της Κ.Υ.Α. μέ αριθ.265679/2001 και του άρθρου 8 
των Κ.Υ.Α. μέ αριθ.264886/2001 και αριθ.264885/2001, 
όπως τροποποιήθηκαν και ισχύουν. 

2. Επιτροπές Ελέγχου που συγκροτούνται τόσο με απο¬ 
φάσεις του οικείου Νομάρχη, όσο και με αποφάσεις του 
Υπουργού Γεωργίας, σύμφωνα με τις διατάξεις των άρ¬ 
θρων 18 των Κ.Υ.Α. της προηγούμενης παραγράφου. 

3. Συγκεκριμένους υπαλλήλους, που τους ανατίθεται η 
αξιολόγηση των σχεδίων και κάθε άλλη εργασία απαραί¬ 
τητη στη διαδικασία ένταξης και υλοποίησης των σχε¬ 
δίων. 

Άρθρο 2 

Γνωμοδοτικές Επιτροπές 

1. Η αποζημίωση για τον Πρόεδρο, τα Μέλη, τους ειση¬ 
γητές και λοιπούς συμμετέχοντες στις Γ νωμοδοτικές Επι¬ 
τροπές ορίζεται κατά συνεδρίαση ως εξής: 

α) Για τον Πρόεδρο: 120 Ευρώ 

β) Για κάθε μέλος: 100 Ευρώ 

γ) Για τους εισηγητές: 100 Ευρώανά Μέτρο που εισέρ¬ 
χεται για εξέταση. Σε περίπτωση πολλών εισηγητών στο 
ίδιο Μέτρο, η πιο πάνω αμοιβή επιμερίζεται τους εισηγη¬ 
τές. 

δ) Γιατον Γραμματέατης Επιτροπής: 60 Ευρώ 

ε) Γ ια τον υπεύθυνο της Γ ραμματειακής υποστήριξης: 
60 Ευρώ. 

2. Δαπάνες οδοιπορικών εξόδων, διαμονής, ημερήσιας 
αποζημίωσης των μελών της Γνωμοδοτικής Επιτροπής. 

Οι δαπάνες της ημερήσιας αποζημίωσης και των οδοι¬ 
πορικών εξόδωντων μελών της Γνωμοδοτικής Επιτροπής 
που μετακινούνται για τη συμμετοχή τους στις συνεδριά¬ 
σεις της Επιτροπής, θα καταβάλλονται με βάση τα δικαι- 
ολογητικάπου θα προσκομίσουν για κάθε δαπάνη (αντίτι¬ 
μο και απόδειξη εισιτηρίου, διαμονής ξενοδοχείου Β' κα¬ 
τηγορίας, διοδίων, χιλιομετρικής αποζημίωσης κ.λ.π) 
σύμφωνα με τις ισχύουσες διατάξεις στο δημόσιο τομέα. 

3. Λειτουργικές δαπάνες Γνωμοδοτικών Επιτροπών 

Για την εύρυθμη λειτουργία των γνωμοδοτικών Επιτρο¬ 
πών ορίζεται ποσό μέχρι 300 Ευρώ για την κάλυψη λει¬ 
τουργικών δαπανών κάθε συνεδρίασης (δημοσιοποίηση, 
χαρτικά, ταχυδρομικά έξοδα, αναλώσιμα φωτοτυπικών, 
ηλεκτρονικών υπολογιστών και λοιπά αναλώσιμα). 

Άρθρο 3 

Επιτροπές Ελέγχου 

1. Για τα μέλη των Νομαρχιακών Επιτροπών Ελέγχου 
ορίζεται αποζημίωση ως εξής: 

α. 15 ευρώ ανά υποέργο για κέθε μέλος, για τον επιτό¬ 
πιο έλεγχο και πιστοποίηση ολοκλήρωσης της φυσικής 
προόδου των υποέργωντων Μέτρων 1.1, 1.2 και 1.3 και 
υπό τον όρο ότι τα μέλη δεν είναι περισσότερα των τεσ¬ 
σάρων (4). 

β. 40 ευρώ ανά υποέργο για κάθε μέλος, για τον επιτό¬ 
πιο έλεγχο, για την πιστοποίηση των εργασιών και την έκ¬ 
δοση του πιστοποιητικού πληρωμής δόσης ή τελικής πλη¬ 
ρωμής της οικονομικής ενίσχυσης των υποέργωντων Μέ¬ 
τρων 2.1,2.2, και 3.5 και υπό τον όρο ότι τα μέλη δεν είναι 
περισσότερα των πέντε (5). 

γ. 60 ευρώ ανά υποέργο για κάθε μέλος, για τον επιτό¬ 
πιο έλεγχο, για την πιστοποίηση των εργασιών και την έκ¬ 
δοση του πιστοποιητικού πληρωμής δόσης ή τελικής πλη¬ 
ρωμής της οικονομικής ενίσχυσης των υποέργωντων Μέ¬ 
τρων 3.2 και 3.4, και υπό τον όρο ότι τα μέλη δεν είναι 
περισσότερα των πέντε (5). 

Σε περίπτωση που τα μέλη των Επιτροπών δεν είναι πε¬ 
ρισσότερα των οριζόμενων, γίνεται αναλογική μείωση. 

2. Γιατα μέλη των Επιτροπών Ελέγχου που συγκροτού¬ 
νται από τον Υπουργό Γεωργίας και ορίζεται αποζημίωση 
για κάθε εξεταζόμενο υποέργο, ως εξής: 

α. Για τις πρωτοβάθμιες επιτροπές, η ίδια αποζημίωση 
που ορίζεται στα ποσά της προηγούμενης παραγράφου 
(Ια, 1 β και 1γ). 

β. Γιατις δευτεροβάθμιες επιτροπές, η αποζημίωση της 
προηγούμενης παραγράφου προσαυξημένη κατά 25%. 

3. Για τις δαπάνες των οδοιπορικών εξόδων, διαμονής 
και ημερήσιας εκτός έδρας αποζημίωσης των μελών των 
Επιτροπών Ελέγχου ισχύουν τα αναφερόμενα στην πα¬ 
ράγραφο 2 του άρθρου 2 της παρούσας. 

Άρθρο 4 

Αξιολόγηση σχεδίων, λοιπές εργασίες 
που αφορούν το Πρόγραμμα. 

1. Για την αξιολόγηση σχεδίων, ορίζεται αποζημίωση 
ανά φάκελο ως εξής: 

α) 15 ευρώ για τα υποέργα των Μέτρων 1.1,1.2 και 1.3 
β) 40 ευρώ για τα υποέργα του Μέτρου 2.1,2.2 και 3.5 
γ) 60 για τα υποέργα των Μέτρων 3.2, 3.4 

2. Γ ια την αξιολόγηση σχεδίου που επιφέρει τροποποί¬ 
ηση σε αυτό, ορίζεται αποζημίωση ανά φάκελο ως εξής: 

α) 20 ευρώ για τα υποέργα του Μέτρου 2.1,2.2 και 3.5 
β) 30 ευρώ για τα υποέργα των Μέτρων 3.2 και 3.4. 

Η αποζημίωση δεν καταβάλλεται όταν η τροποποίηση 
αφορά αποκλειστικά παράταση του χρονοδιαγράμματος 
υλοποίησης. 

Άρθρο 5 

Πιστώσεις - Δικαιολογητικά - Τρόπος πληρωμής 
1. Πιστώσεις: 

Η πληρωμή των δαπανών της παρούσας γίνεται με μέ¬ 
ριμνα της αρμόδιας Δ/νσης της Γενικής Δ/νσης Αλιείας 
του Υπουργείου Γεωργίας σε βάρος των πιστώσεων του 
ενάριθμου έργου του Π.Δ.Ε. 


2. Δικαιολογητικά: 

2.1. Δικαιούχοι του άρθρου 2 

Προκειμένου οι δικαιούχοι του άρθρου 2 της παρούσας 
να λάβουν τις αποζημιώσεις που προβλέπονται σε αυτό, 
θα πρέπει να υποβάλλουν στην αρμόδια Δ/νση της Γ ενι¬ 
κής Δ/νσης Αλιείας τα ακόλουθα κατά περίπτωση δικαιο- 
λογητικά: 

α. Την απόφαση του Υπουργού Γεωργίας με την οποία 
ορίστηκαν τα μέλη της Γνωμοδοτικής Επιτροπής. 

β. Την πρόσκληση του Προέδρου της Γνωμοδοτικής 
Επιτροπής για την ημερομηνία συνεδρίασης και τα θέμα¬ 
τα της ημερήσιας διάταξης. 

γ. Βεβαίωση του Προέδρου της Γνωμοδοτικής Επιτρο¬ 
πής για τη συμμετοχή τους στις συνεδριάσεις. 

δ. Απόφαση της αρμόδιας Υπηρεσίας για τον ορισμό ει¬ 
σηγητών για το οικείο Μέτρο. 

ε. Κατάσταση, θεωρημένη από τον προϊστάμενο της αρ¬ 
μόδιας Δ/νσης της Γενικής Δ/νσης Αλιείας, στην οποία θα 
φαίνεται ονομαστικά ανά εισηγητή ο αριθμός των σχε¬ 
δίων που εισήγαγεγια εξέταση και το ποσό αποζημίωσης 
σε ευρώ που επιμερίζεται στον καθένα. 

στ. Απόφαση για την έγκριση μετακίνησης του μέλους 
της Γνωμοδοτικής Επιτροπής, 
ζ. Ημερολόγιο κίνησης. 

η. Παραστατικά δαπανών διαμονής και μετακίνησης (ει¬ 
σιτήρια, αποδείξεις, τιμολόγια). 

θ. Κατάσταση των λειτουργικών εξόδων της Γνωμοδο¬ 
τικής Επιτροπής θεωρημένη από τον Πρόεδρό της, με συ¬ 
νημμένα τα απαραίτητα παραστατικά για τη δικαιολόγη- 
ση των δαπανώντης παραγράφου 3 του άρθρου 2 της πα¬ 
ρούσας. 

2.2. Δικαιούχοι του άρθρου 3 

Οι δικαιούχοι του άρθρου 3 της παρούσας υποβάλλουν 
κατά περίπτωση στην αρμόδια Δ/νση της Γ ενικής Δ/νσης 
Αλιείας τα ακόλουθα δικαιολογητικά: 

α. Απόφαση του αρμόδιου Νομάρχη με την οποία ορί¬ 
ζονται τα μέλη της Νομαρχιακής Επιτροπής Ελέγχου. 

β. Απόφαση του Υπουργού Γ εωργίας με την οποία ορί¬ 
ζονται τα μέλη της δευτεροβάθμιας Επιτροπής Ελέγχου. 

γ. Πρόσκληση του συντονιστή ή του υπεύθυνου των Επι¬ 
τροπών Ελέγχου με περιγραφή του σκοπού σύγκλησης 
(ολοκλήρωση φυσικής προόδου, έκδοση πιστοποιητικού 
πληρωμής, δευτεροβάθμιος έλεγχος κλπ.) και βεβαίωση 
αυτού για τη συμμετοχή τους σε επιτόπιο έλεγχο, ή σε συ¬ 
νεδρίαση. 

δ. Κατάσταση, θεωρημένη από τον προϊστάμενο της 
αρμόδιας Δ/νσης της Γ ενικής Δ/νσης Αλιείας, ή της οικεί¬ 
ας νομαρχιακής υπηρεσίας αλιείας, στην οποία θα φαίνο¬ 
νται ονομαστικά τα μέλη της επιτροπής ελέγχου, τα εξε- 
τασθέντα υποέργα και το ποσό αποζημίωσης σε ευρώ 
που αναλογεί στον καθένα. 

ε. Απόφαση εκτός έδρας μετακίνησης για διεξαγωγή 
επιτόπιου ελέγχου. 

στ. Ημερολόγιο κίνησης του υπαλλήλου, 
ζ. Παραστατικά δαπανών, διαμονής και μετακίνησης (ει¬ 
σιτήρια, αποδείξεις, τιμολόγια). 

2.3. Δικαιούχοι του άρθρου 4 

Οι δικαιούχοιτου άρθρου 4της παρούσας υποβάλλουν, 
κατά περίπτωση στην αρμόδια Δ/νση της Γ εν. Δ/νσης Αλι¬ 
είας τα ακόλουθα δικαιολογητικά: 

α. Απόφαση του Γενικού Δ/ντη Αλιείας με την οποία ορί¬ 
ζονται οι αρμόδιοι υπάλληλοι για την αξιολόγηση των σχε¬ 
δίων κατά Μέτρο. 

β. Κατάσταση, θεωρημένη από τον προϊστάμενο της 
αρμόδιας Δ/νσης της Γ ενικής Δ/νσης Αλιείας, στην οποία 
θα φαίνεται ονομαστικά κατά υπάλληλο ο αριθμός των 
σχεδίων που αξιολογήθηκαν και το ποσό αποζημίωσης σε 
ευρώ που αντιστοιχεί στον καθένα. 

3. Τρόπος πληρωμής 

Τα δικαιολογητικά των δαπανών αποστέλλονται στην 
αρμόδια Δ/νση της Γ ενικής Δ/νσης Αλιείας για τον περαι¬ 
τέρω έλεγχο και πληρωμή των δικαιούχων, ως εξής: 

α. Για τις αποζημιώσεις των μελών και των εισηγητών 
των Γνωμοδοτικών Επιτροπών, της γραμματείας αυτών 
καθώς και για τις λειτουργικές δαπάνες των γνωμοδοτι- 
κών Επιτροπών κατατίθενται μετά την ολοκλήρωση των 
εργασιών, με ευθύνη του γραμματέα της Επιτροπής. 

β. Για τις αποζημιώσεις των αξιολογητών κατατίθεται 
μετά τις συνεδριάσεις των Γ νωμοδοτικών Επιτροπών και 
τη διαβίβαση των προτάσεων της αρμόδιας Δ/νσης στην 
Υπηρεσία Διαχείρισης για ένταξη των έργων. 

γ. Γ ια τις αποζημιώσεις των λοιπών εργασιών (μη περι- 
λαμβανομένων στις παραπάνω περιπτώσεις) της παρού¬ 
σας, αποστέλλονται ανά εξάμηνο (κάθε Μάρτιο και Σε¬ 
πτέμβριο). 

Άρθρο 6 

Τελικές διατάξεις 

1. Με απόφαση του Υπουργού Γεωργίας ρυθμίζεται κά¬ 
θε λεπτομέρεια εφαρμογής της παρούσας. 

2. Από τις διατάξεις εφαρμογές της παρούσας προκύ¬ 
πτει πρόσθετη δαπάνη, για την οποία έχει γίνει πρόβλεψη, 
σύμφωνα με την αιτιολογική σκέψη υπ’ αριθ. 7. 

Η ισχύς της απόφασης αυτής αρχίζει ένα χρόνο πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 9 Ιουλίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

X. ΠΑΧΤΑΣ Κ. ΣΚΑΝΔΑΛΙΔΗΣ 

ΓΕΩΡΓΙΑΣ 

Γ. ΔΡΥΣ 
-♦- 

Αριθ. 239269 (5) 

Σύσταση και συγκρότηση Συμβουλίου Βιολογικής Γεωρ¬ 
γίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ.3 του Ν. 992/1979 «Περί οργα- 
νώσεως των διοικητικών υπηρεσιών για την εφαρμογή 
της Συνθήκης Προσχώρησηςτης Ελλάδας στις Ευρωπαϊ¬ 
κές Κοινότητες και ρύθμισης συναφών θεσμικών και ορ¬ 
γανωτικών θεμάτων» (Α280). 

β) Του άρθρου 1, παρ. 1,2,3 του Ν. 1338/1983 «Εφαρ¬ 
μογή του Κοινοτικού Δικαίου» (Α34 ) , όπως τροποποιή¬ 
θηκε με το άρθρο 6 του Ν. 1440/1984 « Συμμετοχή της Ελ¬ 
λάδας στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Κοινότητας Άνθρακος και Χάλυβος 
και του Οργανισμού εφοδιασμού ΕΥΡΑΤΟΜ» (Α70) και 
του άρθρου 65του Ν. 1892/1990 (Α101). 


γ) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α137), όπως αυτό προστέθηκε με 
το άρθρο 27 του Ν. 2081/1992 (Α 154 ) και αντικαταστά- 
θηκε από το άρθρο 1 παρ. 2α του Ν. 2469/1997 (Α38) και 
το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του κρατικού 
προϋπολογισμού. 

δ) Των άρθρων 13,14 και 15 του Ν. 2690/1999 «Κύρωση 
του Κώδικα Διοικητικής Διαδικασίας και άλλων διατάξεων» 
(Α 45). 

2. Του Καν. (ΕΟΚ) 2092/1991 του Συμβουλίου «Περίτου 
βιολογικού τρόπου παραγωγής των γεωργικών προϊό¬ 
ντων και των σχετικών ενδείξεων στα γεωργικά προϊόντα 
και στα είδη διατροφής», όπως τροποποιήθηκε και ισχύει. 

3. Την ανάγκη εναρμόνισηςτου Εθνικού Σχεδιασμού για 
τη βιολογική γεωργία με τον εκπονούμενο συγχρόνως 
Ευρωπαϊκό Σχεδίασμά, αποφασίζουμε: 

1. Συστήνουμε στο Υπουργείο Γεωργίας Συμβούλιο 
Βιολογικής Γ εωργίας που συγκροτείται από: 
α. Το Γενικό Γραμματέα του Υπουργείου ως Πρόεδρο, 
β. Τον Προϊστάμενο της Δ/νσης Βιολογικής Γεωργίας 
του Υπουργείου. 

γ. Έναν εκπρόσωπο του Φορέα Ελέγχου και Πιστοποίη¬ 
σης προϊόντων Βιολογικής Γεωργίας ΔΗΩ με τον ανα¬ 
πληρωτή του. 

δ. Έναν εκπρόσωπο του Φορέα Ελέγχου και Πιστοποίη¬ 
σης προϊόντων Βιολογικής Γεωργίας ΒΙΟ ΕΛΛΑΣ με τον 
αναπληρωτή του. 

ε. Έναν εκπρόσωπο του Φορέα Ελέγχου και Πιστοποίη¬ 
σης προϊόντων Βιολογικής Γεωργίας ΦΥΣΙΟΛΟΓΙΚΗ με 
τον αναπληρωτή του. 

στ. Έναν εκπρόσωπο της Ομοσπονδίας Ενώσεων Βιο- 
καλλιεργητών Ελλάδας με τον αναπληρωτή του. 

ζ. Έναν εκπρόσωπο της Αγροπεριβαλλοντικής Ομάδας 
Κρήτης με τον αναπληρωτή του. 

η. Έναν εκπρόσωπο του Συνδέσμου Καταστημάτων 
Βιολογικών Προϊόντων με τον αναπληρωτή του. 

θ. Έναν εκπρόσωπο του Συνδέσμου Επιχειρήσεων Σού¬ 
περ- Μάρκετ Ελλάδας (ΣΕΣΜΕ) με τον αναπληρωτή του. 

ι. Έναν Καθηγητή του Γεωπονικού Πανεπιστημίου Αθη¬ 
νών με αναπληρωτή αυτού επίσης Καθηγητή του Αριστο- 
τέλειου Πανεπιστημίου Θεσσαλλονίκης. 

ια. Έναν Καθηγητή Κτηνιατρικής της Ιατρικής Σχολής 
του Πανεπιστημίου Ιωαννίνων με τον αναπληρωτή του. 

ιβ. Έναν εκπρόσωπο της Πανελλήνιας Συνομοσπονδίας 
Ενώσεων Γεωργικών Συνεταιρισμών (ΠΑΣΕΓΕΣ) με τον 
αναπληρωτή του. 

ιγ.Έναν εκπρόσωπο της ΓΕΣΑΣΕ με τον αναπληρωτή 
του. 

ιδ. Έναν εκπρόσωπο της ΣΥΔΑΣΕ με τον αναπληρωτή 
του. 

ιε. Έναν εκπρόσωπο της Ένωσης Νέων Αγροτών με τον 
αναπληρωτή του. 

ιστ. Έναν εκπρόσωπο του Οργανισμού Πιστοποίησης 
και Επίβλεψης Γεωργικών Προϊόντων ( ΟΠΕΓΕΠ) με τον 
αναπληρωτή του. 

ιζ. Έναν εκπρόσωπο του Οργανισμού Γεωργικής Επαγ¬ 
γελματικής Εκπαίδευσης Κατάρτισης και Απασχόλησης 
ΟΓΕΕΚΑ - ΔΗΜΗΤΡΑ με τον αναπληρωτή του. 

ιη. Έναν εκπρόσωπο του Εθνικού Ιδρύματος Αγροτικών 
Ερευνών (ΕΘΙΑΓΕ) με τον αναπληρωτή του. 

ιθ. Έναν εκπρόσωπο του Ινστιτούτου Καταναλωτών 
(ΙΝΚΑ) με τον αναπληρωτή του. 

ικ. Έναν εκπρόσωπο του Γεωτεχνικού Επιμελητηρίου 
Ελλάδος (ΓΕΩΤΕΕ) με τον αναπληρωτή του. 

Οι εκπρόσωποι του Συμβουλίου καθώς και οι αναπλη¬ 
ρωτές τους προτείνονται από τους φορείς τους. 

Τη Γραμματειακή εξυπηρέτηση του Συμβουλίου ανα¬ 
λαμβάνει η Δ/νση Μεταποίησης Τυποποίησης και Π.Ε. 
Προϊόντων Φυτικής Παραγωγής και η Δ/νση Ζωικής Πα¬ 
ραγωγής και ΑΠΑ. 

2. Το Συμβούλιο γνωμοδοτεί επί θεμάτων προαγωγής- 
ανάπτυξης του τομέα της βιολογικής γεωργίας και των 
προϊόντων της. 

Το Συμβούλιο συγκαλείται από τον Πρόεδρό του. 

3.0 ορισμός των μελών του Συμβουλίου γίνεται με από¬ 
φαση του Υπουργού Γεωργίας με την οποία ορίζεται και η 
θητεία τους, καθώς και κάθε άλλη αναγκαία λεπτομέρεια 
σχετική με τη λειτουργία του Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2003 

Ο ΥΠΟΥΡΓΟΣ 

Γ. ΔΡΥΣ 
-♦- 

Αριθ.2391 (6) 

Ανάθεση έργων στην εταιρεία «ΘΕΜΙΣ ΚΑΤΑΣΚΕΥΑΣΤΙ¬ 
ΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Το Ν. 2408/1996, Άρθρο 5, παράγραφο 7 εδάφιο β' 
(ΦΕΚ 104 Α74.6.96) 

2) Το Ν. 2479/1997, Άρθρο 3, παράγραφο 15, εδάφιο α' 
(ΦΕΚ 67 Α76.5.97) 

3) Το Ν. 2521/1997, Άρθρο 21 παράγραφο 5, εδάφιο δ' 
(ΦΕΚ 174 Α'/1.6.97). 

4) Το Ν. 2664/98, Άρθρο 31 (ΦΕΚ 275Α73.12.98) 

5) Το Ν. 2915/2001, Άρθρο 36, παρ. 1 (ΦΕΚ 109/Α7 
29.6.2001) 

6) Το Ν. 2943/2001 άρθρο 13 (ΦΕΚ 203/Α/12.9.2001), 
αποφασίζουμε: 

Αναθέτουμε στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
ΑΕ.» το έργο: 

Μελέτη, δημοπράτηση της κατασκευής, επίβλεψη και 
παραλαβή του έργου: 

«Ανέγερση Ειρηνοδικείου Σερβίων», του Νομού Κοζά¬ 
νης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 106192 (7) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Κορίνθου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17 του Ν. 1756/1988 «Κώδικας Ορ¬ 
γανισμού Δικαστηρίων και κατάστασης Δικαστικών 


Λειτουργών» όπως αντικαταστάθηκε από το άρθρο 5 
του Ν. 1868/1989 και όπως τελικά αντικαταστάθηκε η 
παράγραφος 2 του άρθρου 17του Ν. 1756/1988 εκ νέ¬ 
ου με την παράγραφο 4 του άρθρου 3 του Ν. 2479/ 
1997. 

β) Του άρθρου 25 παρ. 3 περ ατού Ν. 2812/2000 (Α'67), 
γ) Του άρθρου 29Ατου Ν. 1558/1985 (Α'37) όπωςπρο- 
σετέθηκε με το άρθρο 27 του Ν. 2081/1992 (ΑΊ54) και 
τροποποιήθηκαν με το άρθρο 1 παρ. 2ατου Ν. 2469/1997 
(Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 316/12.6.2003 έγγραφο του Πρωτοδικείου Κορίν¬ 
θου, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Πρωτοδικείου Κορίνθου, όπως διαμορφώθηκε με την 
2/2003 απόφαση της Ολομέλειας του Πρωτοδικείου Κο¬ 
ρίνθου, η οποία έχει ως εξής: 

Αποφαίνεται ομόφωνα όπως τροποποιηθεί ο ισχύων 
κανονισμός εσωτερικής υπηρεσίας του Πρωτοδικείου 
Κορίνθου, αναφορικά με την ημέρα και την ώρα εκδί¬ 
κασης των υποθέσεων του Μονομελούς Πρωτοδικεί¬ 
ου εκούσιας δικαιοδοσίας και απαλλοτριώσεων και 
ορισθεί όπως οι υποθέσεις αυτές εκδικάζονται καθ’ 
ημέρα Τετάρτη της δεύτερης και τέταρτης εβδομά¬ 
δας κάθε μήνα, ημέρες (δικάσιμους) κατά τις οποίες 
εκδικάζονται και οι υποθέσεις του Πολυμελούς Πρω¬ 
τοδικείου, με ώρα έναρξης των συνεδριάσεων των ως 
άνω υποθέσεων του Μονομελούς Πρωτοδικείου την 
11.00 π.μ. 

Η ισχύς της παρούσας άρχεται από 26.11.2003. 

ΟΙ ΠΡΟΕΔΡΟΙ 

Κωνσταντίνα Μαυρικοπούλου 
Γ εωργία Ρήγα 
Ελευθερία Γαλιάτσου 

ΟΙ ΔΙΚΑΣΤΕΣ 

Λεωνίδας Τσιγκρής 

Βικτωρία Κατσάπη 

Αικατερίνη Παπαδημητροπούλου 

Μαρία Παπάίωάννου 

Βασίλειο Πορτοκάλλη 

Ελένη Πρέντζα 

Μαρία Κατέχη 

Βασιλική Τσατά 

Κυριακή Γαλλίου 

Αγγελική Χατζηδάκη 

Ευδοκία Κουμούτσου 

Η ΓΡΑΜΜΑΤΕΑΣ 
Ελένη Κιουσίζογλου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

Αριθ. 107599 (8) 

Ορισμός Λειτουργίας Δικαστικού Καταστήματος του 
Πρωτοδικείου και Εισαγγελίας Πρωτοδικών Θεσπρω¬ 
τίας καθώς και του Ειρηνοδικείου Ηγουμενίτσας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 18παρ. 1 και 3 του Κώδικα Οργανισμού 
Δικαστηρίων και κατάστασης Δικαστικών Λειτουργών, 
κυρ. Ν. 1756/1988 (Α/35), και 

β) Του άρθρου 29Ατου Ν. 2081/1992 (Α154) και τροπο¬ 
ποιήθηκαν με το άρθρο 1 παρ. 2 εδ. α'του Ν. 2465/1997 
(Α/38). 


2. Το γεγονός από τις διατάξεις αυτής της απόφασης 
δεν προκαλείται δαπάνη σε βάρος του Δημοσίου, αποφα¬ 
σίζουμε: 

Ορίζουμε από 14 Ιουλίου 2003 δικαστικό κατάστημα 
του Πρωτοδικείου και Εισαγγελίας Πρωτοδικών Θεσπρω¬ 
τίας καθώς και του Ειρηνοδικείου Ηγουμενίτσας, το νέο 
Δικαστικό Μέγαρο ιδιοκτησίας ΤΑΧΔΙΚ που βρίσκεται 
στην πόλη της Ηγουμενίτσας και επί της παραλιακής 
οδού στην περιοχή «Λαδοχώρι». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




